Atsisveikinimas (laimingo žmogaus istorija)

Atsisveikinimas (laimingo žmogaus istorija) () – 2010 m. Lietuvoje sukurta 90 min. trukmės vaidybinė juosta. Tai kompanijų „Tomo Donelos studija“, „WFDiF“ (Lenkija), „Insomnia Films“ (Nyderlandai) darbas. Premjera Lietuvoje – 2010 m. balandžio 23 d. 

 Apie filmą 
Filmas buvo kurtas ilgai.Ilgai kurtas filmas  Pasak jo kūrėjų, filmo idėja sugalvota prieš beveik penkiolika metų. Scenarijus rutuliotas dešimtmetį, o filmo kūrimo darbai prasidėjo 2007 metų rudenį.

 Siužetas 

Audrius yra 35-erių jūreivis. Jis dosnus ir teisingas, mylintis ir stiprus. Išsiskyręs, kaip ir jo tėvai, turi 8-erių metų sūnų, kuriam mielai pasakoja apie užsienio šalis, kuriose jis lankosi. Tačiau Audrius turi paslaptį. Jis paskutinį kartą susitinka su visais, kuriuos myli ir pamažu atsiskleidžia jo paslaptis – jis miršta. Galų gale, ramioje kaimo sodyboje, vyriškis atranda ramybę ir susitaiko su likimu. Tai istorija apie stiprią ir nemirtingą žmogaus sielą....

 Vaidmenys 
Pagrindiniai:
 Dainius Kazlauskas, Aleksandra Metalnikova, Dalia Storyk, Olga Generalova.
Kiti:
 Lina Budzeikaitė, Jolanta Dapkūnaitė, Vaidotas Martinaitis, Kristina Kazlauskaitė, Albinas Keleris, Arūnas Sakalauskas, Martynas Donela, Vytautas Rumšas, Agnė Gregorauskaitė, Olegas Ditkovskis, Kostas Smoriginas, Remigijus Vilkaitis, Vladimiras Jefremovas, Rimantas Jovas.

 Kūrybinė grupė 
 Režisierius – Tomas Donela,
 Scenarijus – Tomas Donela,
 Prodiuseris - Audrius Kuprevičius,
 Kompozitorius – Kipras Mašanauskas,
 Operatorius – Rimvydas Leipus,
 Dailininkas – Rimantas Olšauskas.

 Įvertinimas 
Filmo scenarijus yra pelnęs tarptautinį pripažinimą, apdovanotas „Eureka Audiovisuel“ II premija, gavo „Nipkow“ stipendiją Berlyne bei Sundance (JAV) instituto kartu su Japonijos transliuotoju NHK buvo atrinktas į geriausių Europos projektų šešetuką.Filmo įvertinimas 

Trečiojoje lietuviško kino apdovanojimų „Sidabrinė gervė 2010“ ceremonijoje filmas buvo nominuotas geriausio pilnametražio filmo kategorijoje; geriausio antraplanio vaidmens atlikėja tapo aktorė Dalia Storyk.

 Šaltiniai 

 Nuorodos 
 Filmo aprašymas 
 Apie filmą 

Kategorija:2010 filmai
Kategorija:Lietuvos filmai
Kategorija:Dramos